b'\n_START_ARTICLE_\nEvangeljska harmonija\n_START_SECTION_\nEvangeljske harmonije v zgodovini\n_START_PARAGRAPH_\nPrvo harmonijo je sestavil okrog leta 170 n. \xc5\xa1t. Tacijan (Tatian), ki je bil u\xc4\x8denec svetega Justina. Imenovala se je Diatessaron (namre\xc4\x8d evangelion), zato Evangelij iz \xc5\xa1tirih (evangelijev). Za njo jih je nastalo \xc5\xa1e ve\xc4\x8d, posebno v srednjem veku. Posebno znana je Monotessaron, unum de quatuor, ki jo je sestavil Gerson (\xe2\x80\xa0 1429), in harmonija, ki jo je sestavil Osiander (\xe2\x80\xa0 1537), za katero pravijo, da je tako popolna, da ni izpustil v njej prav nobene evangeljske besede.\n_START_SECTION_\nSlovenske evangeljske harmonije\n_START_PARAGRAPH_\nPrvo slovensko harmonijo je sestavil leta 1888 Ivan Skuhala, \xc5\xbeupnik v Ljutomeru, in jo je naslovil \xc5\xbdivljenje Jezusa Kristusa po besedah svetih evangelijev. Za njim je Janez Evangelist Krek razlagal v Zgodbah svetega pisma (1903 - 1912) evangelije harmoni\xc4\x8dno. Sam pravi, da je sestavil harmonijo\xc2\xa0\xc2\xbbstrogo po besedah sv. pisma\xc2\xab. In res, Krek prav ni\xc4\x8d ne izpu\xc5\xa1\xc4\x8da. Celotna besedila evangelijev tako spretno povezuje, da je v tem pogledu njegova harmonija prava umetnina. Najbolj prepri\xc4\x8dljiv dokaz za to so Krekova usklajena vstajenska poro\xc4\x8dila._NEWLINE_Med 2. svetovno vojno (1943) je izdal dr. Andrej Snoj, profesor Nove zaveze na Ljubljanski Teolo\xc5\xa1ki fakulteti, evangeljsko harmonijo z naslovom Jezus Kristus in \xc5\xbee z naslovom povedal, da je z evangeljskimi besedami zapisal Jezusov \xc5\xbeivljenjepis. Njegova harmonija je v razvrstitvi evangeljskih dogodkov povsem enaka Krekovi._NEWLINE_Zadnja napisana harmonija je iz leta 1993 in je delo profesorja Franceta Rozmana. Napredej\xc5\xa1a je v tolikor, da je besedilo vsakega evangelija natisnjeno v posebni barvi. Tako vsakdo takoj vidi, iz katerih evangelijev je sestavljena evangeljska pripoved v harmoniji. Evangeljskim pripovedim so dodane vzporedne pripovedi iz drugih novozaveznih knjig, s \xc4\x8dimer je pokazano, kako so evangeljski dogodki odmevali v prvi Cerkvi. Takoj zatem pa so navedena vzporedna mesta iz nenavdihnjene (apokrifne) knji\xc5\xbeevnosti, pove\xc4\x8dini evangeljske. Omeniti \xc5\xa1e velja, da je zares natan\xc4\x8dno sestavo besedila omogo\xc4\x8dil \xc5\xa1ele ra\xc4\x8dunalnik.\n_START_SECTION_\nPrimer iz Rozmanove harmonije\n_START_PARAGRAPH_\nBarve, ki prestavljajo ozadje besedam, ozna\xc4\x8dujejo njihov izvor:_NEWLINE_\xe2\x88\x92 * Evangelij po Mateju \xe2\x88\x92 * Evangelij po Marku \xe2\x88\x92 * Evangelij po Luku \xe2\x88\x92 * Evangelij po Janezu \xe2\x88\x92 \xe2\x88\x92 Jezus gre z u\xc4\x8denci proti Oljski gori_NEWLINE__NEWLINE_\xe2\x88\x92 Jn 18,1; Mt 26,30. 37 a; Mr 14,26. 33a; Lk 22,39-41a \xe2\x88\x92 \xe2\x88\x92 Ko je Jezus to povedal-in so odpeli zahvalno pesem,-je s svojimi u\xc4\x8denci od\xc5\xa1el \xc4\x8dez Hudournik Cedron.-Kakor po navadi se je napotil proti Oljski gori.-Medtem pridejo na pristavo, ki se imenuje Getsemani,-in jim re\xc4\x8de: S\xc3\xa9dite tukaj, medtem stopim tja, da bom molil.-Tam je bil vrt in stopil je vanj, sam in njegovi u\xc4\x8denci-Peter, Jakob in Janez.-{{barvapis||#CCFFFF|Ko je pri\xc5\xa1el tja, jim je rekel: Molite, da ne pridete v sku\xc5\xa1njavo! Sam pa se je oddaljil od njih pribli\xc5\xbeno za lu\xc4\x8daj kamna'